Andre Agassi
Store norske leksikon,Sport og spill,Ballsport,Racketsport,Tennis
Andre Agassi er en amerikansk tidligere tennisspiller. Han ble olympisk mester i 1996 og vant åtte Grand Slam-titler i single i løpet av sin 20 år lange karriere. Agassi er ansett som en av de beste tennisspillerne gjennom tidene og spilte inn over 30 millioner dollar i premiepenger i løpet av karrieren.
Agassi startet sin karriere som profesjonell tennisspiller som 16-åring i 1986, og i løpet av de neste 20 årene var han en av sportens mest populære og mestvinnende spillere. Han var en karismatisk og uortodoks spiller som ble en yndling blant både fans og mediene.I begynnelsen av sin karriere nektet Agassi å delta i Wimbledon, den eldste turneringen i tennis, blant annet på grunn av kleskoden som krever at spillerne må være kledd i hvitt fra topp til tå. Men det var likevel her Agassi tok sin første Gram Slam-tittel i 1992.I løpet av karrieren vant han totalt 8 Grand Slam-titler; Wimbledon (1992), US Open (1994, 1999), French Open (1999) og Australian Open (1995, 2000, 2001, 2003). Agassi er én av syv tennisspillere som har vunnet alle Grand Slam-titlene i løpet av karrieren. I tillegg ble Agassi olympisk mester da han vant OL-gull i single under OL i Atlanta i 1996. Han deltok også på det seirende amerikanske laget i Davis Cup i 1990, 1992 og 1995.Agassi har vært gift med tidligere tennisspiller Steffi Graf siden 2001. Les mer i Store norske leksikon tennis Eksterne lenker ATP: Andre Agassi